Viksvojis (12130850)

Viksvojis – ežeras Lietuvoje, Ignalinos rajone, 2,5 km į rytus nuo Ignalinos, Kalviasalio miške, Ažušilės kraštovaizdžio draustinyjemaps.lt duomenys. Ežero ilgis iš šiaurės į pietus – 0,49 km, plotis – iki 0,18 km. Altitudė 173,2 m. Kranto linija labai vingiuota. Krantai žemi, pelkėti, tik vakarinis krantas labai aukštas, ištisai apaugę medžiais ir krūmais. Rytinėje pakrantėje vietomis įsiterpę dirbami laukai ir pievos. Šiaurėje įteka upelis iš netoliese telkšančio dar vieno Viksvojo ežero, o pietine ežero dalimi iš rytų į vakarus prateka Laukojo ežero intakas Rudinė (Žeimenos upės baseinas). Netoli ežero įsikūrę Girminių ir Bėčionių kaimai.

 Šaltiniai 

Kategorija:Ignalinos rajono ežerai